system
Răspunde în limba română, în stilul Wikipedia, cat mai corect gramatical.
user
Dă-mi câteva informații de bază despre Oraș.
assistant
Un oraș  este o localitate complexă, cu o structură administrativă autonomă și funcții industriale, comerciale, politice și culturale. Un oraș se află la o intersecție de drumuri sau alte căi de transport feroviar, aerian sau naval. 

Din perspectiva sociologiei are o populație densă si diferențiată locuind în cartiere delimitate teritorial de alte zone cu funcții active în câmpul muncii.

Componentele orașului 
 Intravilanul -Zonă care cuprinde suprafața construită și construibilă a orașului.
 Extravilanul - Aflat în afara spațiului construit sau pe cale de construire al orașului.

Etimologie
Substantivul românesc oraș este un împrumut din maghiară város: „oraș”, „urbe”.

Dinamica evoluției 
În țările apusene dezvoltate, la începutul epocii industriale în secolul al XIX-lea, sătenii s-au mutat în orașe, au format proletariatul și au crescut enorm populația și numărul orașelor. Era urbanizării a continuat în secolul al XX-lea. În anul 1900  locuia 13% din populația planetei în orașe iar spre sfârșitul secolului 47%. 

În anul 2015, populația planetei creștea cu echivalentul a șapte metropole de mărimea New York-ului.
Tot în anul 2015 se estima că până în 2050, procentul populației urbane va ajunge la 70%.

În 1950 erau 83 de orașe cu o populație de peste 1 milion de locuitori.
În 2000 — 411.
În 2000 erau 18 orașe cu o populație de peste 10 milioane de locuitori.
În 2005 — 20 (22 orașe cu o populație de 5—10 milioane de locuitori, 370 — 1—5 milioane, 433—500 — 1 milion).
În aprilie 2010 numărul lor a crescut până la 23.

Cercetătorii dau asigurări că dacă va continua aceeași tendință, populația orașelor se va dubla la fiecare 38 de ani.

În Europa 50% din populația urbană locuiește în orașe mici (5—10 mii oameni), 25% în orașe cu o populație de 10—250 mii oameni și în orașe de peste 250 de mii de oameni.

La ora actuală toate orașele lumii ocupă nu mai mult de 1% din suprafața uscată a planetei.

Acordarea statutului urban 
O localitate este considerată oraș  dacă îndeplinește o serie de condiții, care diferă de la țară la țară, iar în cazul Statelor Unite, de la stat la stat. Mai jos sunt expuse aceste condiții, în funcție de stat (incluzând și România), conform Anuarului Demografic 2007, editat de ONU.

Africa

Botswana 
În Botswana, spațiu urban este considerat o aglomerare de peste 5.000 locuitori, unde peste 75% din activitate este neagricolă.

Burundi 
Conform ONU, în Burundi urban este doar Bujumbura.

Comore 
În Comore sunt orașe centrele administrative ale prefecturilor și localitățile peste 5.000 locuitori.

Egipt 
În Egipt sunt considerate orașe  reședințele guvernoratelor și ale districtelor.

Etiopia 
În Etiopia sunt orașe localitățile cu peste 2.000 locuitori.

Guineea Ecuatorială 
În Guineea Ecuatorială sunt orașe localitățile cu rol de reședință de district (unitățile administrative imediat următoare provinciilor) și cele cu peste 300 locuințe și/sau peste 1.500 locuitori.

Liberia 
În Liberia sunt orașe localitățile cu peste 2.000 locuitori.

Niger 
Aici sunt orașe capitala și reședințele de departamente și districte.

Senegal 
Localitățile cu o populație de peste 10.000 locuitori sunt considerate orașe.

Sudan 
Sunt orașe localitățile cu importanță administrativă și comercială, precum și cele cu populație de peste 5.000 locuitori.

America de Nord și Centrală

Canada 
În Canada se consideră urbană, orice localitate cu o populație de peste 1.000 locuitori și care are o densitate mai mare 400 loc/km2.

America de Sud

Asia

Europa

Grecia 
Localitățile cu peste 2.000 de locuitori sunt considerate orașe.

România 
În România, cf. legii nr. 351/2001  există 172 de orașe, iar condițiile minime pentru ca o localitate să primească rangul III de oraș sunt:

 Populație: 5.000
 Activități neagricole: 75%
 Alimentare cu apă: 70%
 Canalizare: 55%
 Străzi modernizate: 50%
 Locuri în hoteluri: 50
 Existența de învățământ liceal sau altă formă de învățământ secundar

Oceania

Referințe

Bibliografie 
 Ioan Oprea, Carmen-Gabriela Pamfil, Rodica Radu, Victoria Zăstroiu, Noul dicționar universal al limbii române, Editura Litera Internațional, București – Chișinău, 2007 ISBN 978-973-675-307-7
 Béla Kelemen, Dicționar de buzunar maghiar-român, ediția a II-a, Editura Științifică, București, 1971.

Legături externe 
 
 Cele mai curate orașe din lume, 23 iunie 2012, Roxana Roseti, Evenimentul zilei
 Suburbia - Aerul orașului te face liber, 6 iun 2008, Adrian Majuru, Ziarul de Duminică
 Top 10 cele mai ciudate asezari ale lumii, 5 noiembrie 2010, Descoperă - Travel
 Top 10: Orașe pe care n-o să le vizitezi niciodată, 26 mai 2010, Descoperă - Travel
 10 străvechi orașe ale Europei, 8 aprilie 2010, Descoperă - Travel
 Cele mai spectaculoase "orașe dispărute", 10 august 2011, Aura Stan, Gândul
 Așezările de la capătul lumii, 27 decembrie 2011, Mihaela Stanescu, Descoperă
 Orașe la orizont, 8 martie 2007, Mihaela Stanescu, Descoperă
 În căutarea orașelor pierdute , 27 iunie 2012, financiarul.ro
 Cele mai mari orașe din lume și cea mai importantă transformare din istoria omenirii, 13 mai 2013, Marius Comper, Descoperă
 Unde ai vrea să locuiești dacă n-ai locui în România? Topul celor mai grozave orașe din lume, 19 martie 2013, Mihaela Stanescu, Descoperă - Travel

Vezi și 
 Zonă metropolitană
 Metropolă
 Megalopolis
 Municipiu
 Urbanizare
 Lista zonelor metropolitane după populație
 Lista orașelor din România
 Sat
 Localitate

 
Împrumuturi lingvistice din maghiară